FI Euroopan unionin virallinen lehti C 459/28

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 50 artiklan 2 kohdan a alakohdassa tarkoitettu hakemuksen julkaiseminen

(2016/C 459/12)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1151/2012 (1) 51 artiklassa tarkoitetulla tavalla.

YHTENÄINEN ASIAKIRJA

”NOVAC AFUMAT DIN ŢARA BÂRSEI”

EU-nro: RO-PDO-0005-01183–20.11.2013

SAN ( ) SMM ( X )

1. Nimi

”Novac afumat din Ţara Bârsei”

2. Jäsenvaltio tai kolmas maa

Romania

3. Maataloustuotteen tai elintarvikkeen kuvaus

3.1 Tuotelaji

Luokka 1.7: Tuoreet kalat, nilviäiset ja äyriäiset sekä niistä valmistetut tuotteet

3.2 Kuvaus 1 kohdassa nimetystä tuotteesta

”Novac afumat din Ţara Bârsei” on marmoripaksuotsasta (Arystichthys nobilis) saatua savustettuna kaupan pidettävää kalanlihaa.

Aistinvaraiset ominaisuudet

Ulkomuoto:

— savustettu kalanfilee, paino 100–400 g,

— savustettu sileäpintainen kalanfilee, jossa ei ole täpliä tai pintavikoja.

Väri:

— nahkapuolelta kullanvärinen,

— lihaskudoksen puolelta kellertävänruskea tai punertava.

Tuoksu ja väri:

— ei mudan, lietteen tai levän makua,

— lämminsavustetulle kalalle tyypillinen aromi.

Fysikaalis-kemialliset ominaisuudet:

Natriumkloridipitoisuus: enintään 5 prosenttia

Kosteuspitoisuus: 65–75 prosenttia

Proteiinipitoisuus: vähintään 11 prosenttia

Rasvapitoisuus: enintään 4 prosenttia

3.3 Rehu (vain eläinperäiset tuotteet) ja raaka-aineet (vain jalostetut tuotteet)

Marmoripaksuotsa käyttää ravinnokseen pääasiassa eläinplanktonia. Se syö myös pieniä määriä planktonlevää, hyönteisiä ja hyönteisten toukkia.

”Novac afumat din Ţara Bârsei” -tuotteen pääraaka-aine on marmoripaksuotsa, jota kasvatetaan kyseisellä maantieteellisellä alueella. Kalan kasvusykli on kolme vuotta. Lopputuotteeseen valitaan kaloja, joiden paino on 1 200–2 000 grammaa.

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Kaikki ”Novac afumat din Ţara Bârsei” -tuotteen tuotantovaiheet toteutetaan kyseisellä maantieteellisellä alueella. Tuotantoprosessi koostuu seuraavista vaiheista: marmoripaksuotsan kasvatus, kalan vastaanottaminen (pakkaaminen ja varastointi), valmistelutyö (suomustus, pään ja evien poisto, huuhtelu), fileointi, suolaus, savustus ja kypsentäminen.

3.5 Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

—

3.6 Tuotteen, johon rekisteröity nimi viittaa, merkitsemistä koskevat erityiset säännöt

—

4. Maantieteellisen alueen tarkka rajaus

Maantieteellinen alue on rajattu seuraavien kuntien hallintoalueisiin: Dumbrăviţa, Feldioara, Hălchiu, Bod ja Hărman. Ne sijaitsevat Olt-joen laaksossa. Pohjoisessa rajana on Măierusin kunta, idässä Olt-joki, kaakossa Prejmerin kunta, etelässä Braşovin ja Sânpetrun kunnat, lounaassa Codlean kunta, lännessä Perşanin vuoret ja luoteessa Crizbavin kunta.

5. Yhteys maantieteelliseen alueeseen

Luonnonoloihin liittyvät tekijät

Pohjavesi:

Hydrogeologisesti alueelle on kertynyt Bârsei-vuorten alangon reunalta pohjavettä johtava kerrostuma kalkkikivestä. Ilmakehän sadanta (sade ja lumi) tuottaa vettä, joka kiertää murtumien ja aukkojen kautta lähteisiin ja edelleen vesistöihin. Vesistöjen pohjalla on kovaa ja kvartsipitoista kiveä, vesi on kirkasta ja pH-arvoltaan neutraalia ja optimaalista marmoripaksuotsan kasvulle.

Maaperä:

Vaikka alue sijaitsee vuoristossa, sen maaperä muistuttaa tasankojen maata. Kyseisen maantieteellisen alueen kalankasvattamot sijaitsevat erityyppisillä hydromorfisella maannoksilla, suomaalla (glei-maa, musta maa) ja niittymaalla. Tämä edistää marmoripaksuotsan ravintonaan käyttämien eliöiden syntymistä.

Suojatut maaseutualueet:

”Novac afumat din Ţara Bârsei” -tuotteen tuotanto liittyy kiinteästi alkuperäpaikkaan eli rajattuun alueeseen, jolla kalanviljelyyn tarvittavan veden lähteet sijaitsevat. Tämä johtuu Olt-joen ja sen sivujokien tulva-alueen läheisyydestä.

Maaperä, jolle kalankasvattamot on rakennettu, sekä rehun monimuotoisuus ja laatu edistävät marmoripaksuotsan tuotantoa ja sen lihan laatua.

Inhimilliset tekijät

Suuret tuotantomäärät (300 kg/ha) ovat edistäneet marmoripaksuotsan jalostamista ja säilyttämistä. Yksi käsittelymenetelmä on lämminsavustus, jota on käytetty jo hyvin kauan sitten.

Suurin osa ”Novac afumat din Ţara Bârsei” -tuotteen tuotannosta on käsityötä, jossa paikallisella kokemuksella ja osaamisella on tärkeä rooli.

Kala suolataan ja savustetaan vanhalla paikallisella tekniikalla, joka on yksi tuotteelle tyypillisistä tuotantovaiheista.

Tuotteen erityisyys

”Novac afumat din Ţara Bârsei” -tuotteen ominaispiirteitä ovat seuraavat:

— vähärasvaisuus – muilla alueilla kasvaneisiin kaloihin verrattuna rasvapitoisuus on alhainen, enintään 4 prosenttia, mikä johtuu kalan hitaammasta kasvuvauhdista viileässä, enintään 24-asteisessa (kesällä) vedessä;

— fileen tiivis rakenne, joka johtuu käytetystä kalanrehusta; planktonin hyvä laatu johtuu alueen erityistekijöistä eli puhtaasta vedestä ja marmoripaksuotsan ravinnokseen käyttämien eliöiden kehittymiseen otollisesta hydromorfisesta maaperästä;

— lämminsavustusmenetelmällä kyseisellä alueella kasvavasta pyökistä saatua purua käyttäen aikaansaatu miellyttävä maku;

— kyseisen alueen ulkopuolella kasvaneen marmoripaksuotsan kasvusykli on yleensä kaksi vuotta ja paino yli 4 kiloa.

Maantieteellisen alueen luonnonolosuhteet edistävät tuotteen laatua, mutta tuotteen erityislaatu syntyy näiden olosuhteiden ja kalankasvattamiseen ja savustamiseen liittyvän teknisen kokemuksen yhdistelmästä.

Alueella on jo kauan kalastettu ja säilötty kalaa esimerkiksi savustamalla pyökkipurua käyttäen. Lämminsavustusmenetelmä on perinteinen. Kalaa pidetään savustumassa ja kypsymässä vähintään viisi minuuttia 25-prosenttisessa kosteudessa 75–80 celsiusasteessa siten, että tuote on sisältä vähintään 70-asteinen.

Savustettu marmoripaksuotsa on saanut suuren suosion kuluttajien keskuudessa alan messuilla.

Eritelmän julkaisutiedot

(tämän asetuksen 6 artiklan 1 kohdan toinen alakohta)

www.madr.ro

http://www.madr.ro/docs/ind-alimentara/produse-traditionale/caiet-sarcini-novac-afumat-din-tara-barsei-igp-.pdf

(1) EUVL L 343, 14.12.2012, s. 1.